Tomaž Humar

Tomaž Humar (1969–2009), kallenavn Gozdni Joža (akin to Hillbilly), var en slovensk fjellklatrer. Som far til to barn bodde han i Kamnik, Slovenia. Han hadde over 1500 tindebestigninger, og vant flere priser innen fjellklatring og annet, bl.a. Piolet d'Or i 1996 for bestigning av Ama Dablam. 

Tomaz Humar omkom i forsøket på å bestige det 7 227 meter høye nepalske fjellet Langtang Lirung alene.Artikkel i NRK

 Utvalgte ekspedisjoner 
 13. november 1994: Ganesh V (6 770 m), i Ganesh Himal, ny variant på sørøtsveggen, sammen med Stane Belak-Šrauf.
 6. mai 1995: Annapurna (8 091 m), soloerte franskeruten på nordveggen (dette var den eneste tradisjonelle ekspedisjon han deltok i).
 4. mai 1996: Ama Dablam (6 828 m), ny rute på nordvestveggen, sammen med Vanja Furlan.
 2. november 1996: Bobaye (6 808 m), førstebestigning av toppen, solo. Ruten heter «Golden Heart» og er på nordvestveggen.
 1. oktober 1997: Lobuche øst (6 119 m), nordøstveggen, ny rute «Talking About Tsampa» sammen med Janez Jeglič og Carlos Carsolio.
 9–11. oktober 1997: Pumori (7 165 m), forsøk på en ny rute på sørøstveggen. På 6 300 m avbrøt de forsøket for å delta i en redningsaksjon på nordveggen og fortsatte deretter til toppen via normalruten. Sammen med Janez Jeglič og Marjan Kovač.
 31. oktober 1997: Nuptse, nordvesttoppen (7 742 m), ny rute på vestveggen sammen med Janez Jeglič (som omkom under returen).
 26. oktober 1998: El Capitan (2 307 m) (Yosemite), tredje (første utenlandsk) solobestigning av «Reticent Wall» (A4–A5).
 2. november 1999: Dhaulagiri (8 167 m), ny rute på sørveggen (opp til 8 000 m, nådde ikke toppen), solo.
 26. oktober 2002: Shishapangma, (8 046 m), sammen med Maxut Zhumaiev, Denis Urubko, Aleksej Raspopov, Vassiliy Pivtsov.
 Juni 2003: Nanga Parbat (8 125 m), Hans første forsøk på å klatre «Rupal» på sørveggen, nådde rundt 6 000 m.
 22. desember 2003: Aconcagua (6 960 m), sørveggen, ny rute med Aleš Koželj.
 Oktober 2004: Jannu (7 464 m), forsøk på soloering opp østveggen, nådde 7 000 m.
 23. april 2005: Cholatse (6 440 m), 2. bestigning av nordøstveggen via en ny variasjon, sammen med Aleš Koželj og Janko Oprešnik.
 August 2005: Nanga Parbat (8 125 m), nytt forsøk på å soloere «Rupal» på sørveggen. Han nådde 7 000 m og forsøket endte med en redningsaksjon med helikopter.
 Oktober 2006: Baruntse (7 129 m), vestveggen til sørøstryggen, solo.
 28. oktober 2007: Annapurna (8 091 m), soloerte sørveggen via en ny rute.
 (ca.) 8. november 2009: Langtang Lirung (7 227 m), forsøk på å soloere sørveggen, omkom under returen.

 Referanser 

 Bibliografi 
 Tomaž Humar: Ni nemogočih poti, ISBN 961-6403-23-0 

 Biografi 
 Bernadette McDonald (2008).  Tomaz Humar.  Hutchinson, London, UK. ISBN 9780091795474

 Eksterne lenker 
 Tomaž Humar hjemmeside
 National Geographic om redningsaksjonen i Nanga Parbat
 Tomaž Humar – Ni nemogočih poti – bok

Kategori:Slovenske fjellklatrere
Kategori:Personer fra Ljubljana